Aalborg Stiftstidende, 1842-12-20
Aarhuus, den 19de December. Allerede oftere har man hørt skrækkelige Exempler paa Levendebegravelse, foranlediget ved Skindød, fortidlig Nedlæggelse i Jorden osv., eftersom det sædvanlige Liigskue, hvor ikke Forraadnelse er indtraadt, ingen fuldkommen tilstrækkelig Betryggelse kan giv for at alle Livsaander ere forsvundne, hvisaarsag det heller ikke er ganske sjeldent, at Lægerne af Døende er blevne anmodede om for Begravelsen at overskjære Pulsaarerne o. s. v. Til Broligelse, saavel for Døende som Efterlevende, i et saa vigtigt Tilfælde, har man paa flere Steder, navnlig i Tydskland, efter den berømte Huselands Opfordring, indrettet Liighuse, hvor Ligene hensættes indtil alle utvivlsomme Tegn paa virkelig Død ere indtraadte. Jndretninger af saadanne, vistnok i høi Grad anbefalingsværdige, Lighuse vil imidlertid maaskee af mange mindre Byer, Menigheder eller Begravelsesselskaber findes for bekostelig skjøndt det i et Tilfælde som dette vel neppe burde komme an paa Bekostningen – og det turde derfor vistnok være ret at henlede Opmærksomheden paa en Maskine, der ved Rygtet om en SkindødsBegravelse her blev bragt paa Bane og som for en sto Deel vilde være istand til at afhjælpe en saa vigtig Mange ved vort Begravelsesvæsen. At give Tegning eller Beskrivelse af Maskinen vilde her blive for vidtløftigt, men vi ville blot, idet vi henvise til nedenstaaende Attest af den hervætende Stiftsphysicus, bemærke, at en saadan Maskine, i complet Stand med alt Tilbehør og med Beskrivelse af Maaden, hvorpaa den anstilles over Graven eller i det Hele anvendes, kan erholdes hos Blikkenslager Meyer her i Byen for 10 Rbdlr. Naar en Menighed eller et Begravelsesselskab an skaffer sig en saadan Maskine, kunde den udlaanes til enhver efterlevende Frænde, der vil lade holde Vagt i saa mange Dage og Nætter, han finder nødvendigt, og kan en liden Betaling for Udlaanet snart gjenvinde Anskaffelsesomkostningerne. Enhver større By eller Menighed maatte vel have 4 a 5 Stykker i Tilfælde af at flere Liig paa samme Tid skulde jordes. Den af Stiftsphysicus meddeelte Attest lyder faaledes: "Jeg har, efter Forlangende, undersøgt den, af Hr. Kjøbmand H. Ph. Röe her i Aarhuus, efter en Model, der forevistes paa Kunstudstillingen i Dresden, fabrikerede Blik maskine med Tilbehør, hvorved muligt skindøde begravede Mennesker, for en ved Graven omstaaende Vagt, ved Klokkelyd kunne tilkjendegive den mindste Bevægelse af Arme og Been ved Oplivelsen, og fundet denne lidet bekostelige Maskine meget hensigtsmæssig at anvendes i det Tilfælde, hvor Liigsskue ved Begravelsen ikke formaaer at give fuldkommen Vished om den virkelige Død; hvilket herved bevidnes. Aarhuus, den 16de December 1832. Dr. Willemöes, Stiftsphysicus." 7 - Jgaar gav forhenværende Capelmusicus, Oboist Barth, en Concert her i Byen, hvorved man havde Leilighed til at lære denne Kunstners saavel i Kjøbenhavn som i flere store Stæder almeenanerkjendte, udmærkede Talent, at kiende. Den gribende Følelse og den fortrinlige Lethed og Færdighed, hvormed han udførte sit Spil, vidnede om en udmærket Kunstner. Det smerter os, ved samme Leilighed at have maattet bemærke den beklagelsesværdige Mangel paa Sands for Musik her i Byen, som ved denne ligesom ved mange andre Concerter, tydeligt lagde sig for Dagen, idet nemlig kun saa faa Tilhørere overværede Concerten igaar, at Kunstneren ei uden Tab maa forlade Byen. – Efter Forlydende agter Hr. Barth sig herfra til Randers og Aalborg, hvor vi ret af Hjertet ønske ham et større musik elskende Publicum, end det, der bivaanede hans Concert her i Byen. ** - Ogsaa her i Byen er man bleven enig om, at tilsende den danske Nationalitets djærve Forkjæmper i den slesvigske Stænderforsamling, P. H. Lorenzen, en Takadresse, der i disse Dage circulerer til Underskrift, Ledigt Embede. Skolelærerembedet i Børglum Sogns vestre District; Lønnen er anordningsmæssig Jord, Fourage og Tørv, 6 Tdr. Rug, 10 Tdr. Byg in natura, 12 Tdr. Byg efter Capitelstaxen og et Legat, 10 Rbd. Solv samt Offer og Accidentser af Districtet. Skolelæreren er pligtig at lede Sangen i Borglum Kirke. Hr. Godseier Rottbøll kalder. Ansøgningen tilstilles Godsforvalter Heibroch paa Borglumkloster pr. Hjørring inden 3 Uger.